ศบค.เร่งจัดหาวัคซีน 10 ล้านโดส ปูพรมฉีด กทม.-ทั่วประเทศ ในเดือนกันยายนนี้
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. กล่าวว่า สำหรับแผนการให้บริการวัคซีนโควิด-19 โดยสรุปผลการฉีดวัคซีนข้อมูล ณ วันที่ 15 สิงหาคม จำนวนวัคซีนที่ให้บริการทั้งสิ้น 23,592,227 โดส ผู้ได้รับวัคซีนอย่างน้อยหนึ่งเข็มจำนวน 17,996,826 คน ผู้ที่ได้รับวัคซีนครบสองเข็มจำนวน 5,109,476 คน และผู้ได้รับวัคซีนไขว้เข็มหนึ่งและเข็มสอง แอสตร้าเซนเนก้าและซิโนแวค จำนวน 974,563 คน โดยยังไม่พบอาการที่ไม่พึงประสงค์และอาการที่รุนแรง และมีผู้ได้รับการฉีดวัคซีนเข็มกระตุ้นด้วยแอสตร้าเซนเนก้า จำนวน 195,520 คนที่ประชุม ศบค.ยังเห็นชอบตามที่ปลัดกระทรวงสาธารณสุขเสนอว่า เป้าหมายจะต้องจัดหาวัคซีนบริการอย่างน้อย 10 ล้านโดส ภายในเดือนกันยายนและเร่งฉีดในกลุ่มผู้สูงอายุ 60 ปี กลุ่มโรคเรื้อรัง 7 โรคและหญิงตั้งครรภ์ โดยการฉีดวัคซีนในเดือนกันยายนจะปูพรหมทุกจังหวัด โดยผู้ที่ได้รับการฉีดวัคซีนเข็มแรกจะต้องได้รับการฉีดวัคซีนเข็มที่สอง เพื่อฟื้นฟูเศรษฐกิจและรองรับแผนเปิดการท่องเที่ยว โดยในกรุงเทพฯจะแบ่งวัคซีนไปร้อยละ 15 และในอีก 76 จังหวัด ร้อยละ 75 และจังหวัดที่ขับเคลื่อนเศรษฐกิจ 10 จังหวัดอีกร้อยละ 8 ขณะที่กลุ่มอื่นๆ ได้แก่ องค์กรภาครัฐ ราชทัณฑ์ อีกร้อยละ 2จากผลการศึกษาพบว่ากลุ่มที่ฉีดวัคซีนไขว้ ซิโนแวคและแอสตร้าเซนเนก้า กระตุ้นภูมิได้สูงถึง 3,962 มากกว่า ซิโนแวคกับซิโนแวค ถึง 4 เท่านายแพทย์ทวีศิลป์ วิษณุโยธิน กล่าวว่า ที่ประชุมเห็นชอบในหลักการจัดหาวัคซีนในช่วงเดือนสิงหาคม -กันยายนเพื่อนำมาใช้ในช่วงที่ระยะเวลาที่วัคซีนมีจำกัดเพิ่มเติมเนื่องจากปัญหาสายพันธุ์เดลตา ที่วัคซีนที่ใช้ในปัจจุบันมีประสิทธิภาพในการป้องกันการติดเชื้อได้น้อยจึงควรเร่งการฉีดวัคซีนเพื่อเพิ่มความครอบคลุมในทุกกลุ่มเป้าหมายซึ่งต้องได้วัคซีน 100 ล้านโดสภายในปี 2564 โดยการเจรจาจัดหาวัคซีนเพิ่มจากบริษัทผู้ผลิตที่สามารถส่งมอบวัคซีนได้โดยเร็วที่สุด ได้แก่ จองซื้อวัคซีนจากบริษัทไฟเซอร์ เพิ่มเติมอีกจำนวน 10 ล้านโดส (ผ่านศบค.เมื่อวันที่ 1 สิงหาคมที่ผ่านมา) ให้โครงการเภสัชกรรมจัดหาวัคซีนซิโนแวค เพิ่มเติมอีกจำนวน 12 ล้านโดส และให้เจรจาจัดหาวัคซีนอื่นๆ เพิ่มเติมอีกจำนวน 10 ล้านโดสภายในปี 2564